L-ex-Prim Ministru Taljan Italian Silvio Berlusconi tkeċċa mis-Senat b’effett immedjat wara li nstab ħati li evada t-taxxi. Il-vot kien 192 favur, 113 kontra u żewġ astensjonijiet. Berlusconi, il-biljunarju ta’ 77 sena, iddomina x-xena politika Taljana għal 20 sena sħaħ. It-tkeċċija tiegħu mis-Senat taljan tfisser li huwa tilef l-immunità minn aktar passi legali kontrih fuq każi oħra kriminali. Meta kellem lill-folla li nġabret quddiem ur-residenza tiegħu f’Ruma, Berlusconi qal li llum huwa jum iswed għad-demokrazija Taljana. Huwa qal li l-maġistrati u l-imħallfin li qatgħuha li kien ħati ta’ evażjoni ta’ taxxa f’Awwissu li għadda kienu qed jiftħu t-triq biex il-pajjiż jieħduh taħt idejhom is-Soċjalisti.